recursal/SuperWikiNEXT-32B huggingface dataset:
**பிந்தேசுவரி பிரசாத் மண்டல்** (*Bindheshwari Prasad Mandal* பி. 1918–1982), மண்டல் ஆணைக்குழு என்று அறியப்படும் இரண்டாவது பிற்படுத்தப்பட்ட வகுப்பினர் ஆணையத்தின் தலைவராகப் பணியாற்றிய இந்தியப் நாடாளுமன்ற உறுப்பினர் ஆவார்.
பி.பி. மண்டல் இந்திய நாடாளுமன்ற உறுப்பினர் மற்றும் சமூகச் சீர்திருத்தவாதி ஆவார். இவர் பிற்படுத்தப்பட்டோர் இரண்டாவது குழுவின் தலைவராக இருந்தவர். பிற்படுத்தப்பட்டோருக்கான கல்வி மற்றும் வேலை வாய்ப்புகள் பற்றிய இட ஒதுக்கீட்டுப் பரிந்துரைகளை இந்தக் குழு இந்திய நடுவணரசுக்குச் சமர்ப்பித்தது. பி.பி.மண்டல் வடக்குப் பிகாரில் சகர்சா என்னும் பகுதியில் வசதிமிக்க ஜமீன்தார் குடும்பத்தைச் சேர்ந்தவர்.

குடும்பம்
---------

பி. பி. மண்டல் பீகாரில் இந்து யாதவ சமூகத்தில் பிறந்தவர் ஆவார். இவர் பணக்கார ஜமீன்தார் ராஷ் பிஹாரி லால் மண்டலின் மகன் ஆவார். உள்ளூர் புராணத்தின் படி, இவரது தந்தை 1911ஆம் ஆண்டு தில்லி தர்பாரில் இந்திய சுதந்திரத்திற்கான கோரிக்கையை எழுப்பினார். மண்டலின் தந்தை பீகாரின் முன்னணி அரசியல்வாதிகளில் ஒருவர் ஆவார்.

மண்டல்குழு அறிக்கை
------------------

1968ஆம் ஆண்டில் பிகார் மாநில முதலமைச்சராக 30 நாள்கள் மட்டும் ஆட்சிப் புரிந்தார். 1978 திசம்பரில் மொரார்சி தேசாய் பிரதமராக இருந்தபோது பி.பி.மண்டல் தலைமையில் மனித உரிமைகள் குழு அமைக்கப்பட்டது. அரசு அலுவலங்களிலும் கல்வி நிலையங்களிலும் பிற்படுத்தப்பட்டோருக்கான இடஒதுக்கீடுகள் பற்றிய பரிந்துரைகள் செய்யப்பட்டு நாடாளுமன்றத்தில் வைக்கப்பட்டது. ஆனால் சுமார் 10 ஆண்டுகள் கழித்து வி.பி.சிங் பிரதமராக இருந்தபோது மண்டல் குழு பரிந்துரைகள் நடைமுறைக்கு வந்தன,

மேற்கோள்
--------

1. ↑   (in en) *Nitish Kumar and the Rise of Bihar*. Penguin Books India. 2011-01-01. பன்னாட்டுத் தரப்புத்தக எண்:9780670084593. .
2. ↑  Nitish Kumar and the Rise of Bihar By Arun Sinha page 53
3. ↑  Jaffrelot, Christophe (2010-01-01) (in en). *Religion, Caste, and Politics in India*. Primus Books. பன்னாட்டுத் தரப்புத்தக எண்:9789380607047. .
4. ↑  Religion, Caste, and Politics in India By Christophe Jaffrelot page 475
5. ↑  Witsoe, Jeffrey (2013). *Democracy against Development: Lower-Caste Politics and Political Modernity in Postcolonial India*. University of Chicago Press. பக். 57. பன்னாட்டுத் தரப்புத்தக எண்:9780226063508. .
6. ↑  Witsoe, Jeffrey (2013). *Democracy against Development: Lower-Caste Politics and Political Modernity in Postcolonial India*. University of Chicago Press. பக். 46. பன்னாட்டுத் தரப்புத்தக எண்:9780226063508. .
கோழிக் குஞ்சு (கோழியின் சிறிய பருவம்)
**குஞ்சு** என்றால் "சிறிய" அல்லது "சிறியது" என்பதற்கு இணையான சொல்லாகும். பறவைகளின் குழந்தைப் பருவத்தை "குஞ்சு" என்பதன் பொருளும் சிறியது அல்லது சிறிய பருவத்தைக் கொண்டது என்பதே ஆகும்.

"குஞ்சு குருமன்கள்" என்பதும் "சின்னஞ் சிறிசுகள்" அல்லது "சின்னஞ் சிறியவர்கள்" எனப் பொருள் படுவதனையும் பார்க்கலாம்.

யாழ்ப்பாணப் பேச்சு வழக்கில்
---------------------------

யாழ்ப்பாணத்தில் பேச்சு வழக்கில் "என்ட செல்லம்", "என்ட குஞ்சு" என பெரியவர்கள் சிறியக் குழந்தைகளை அன்பாகவும் செல்லமாகவும் அழைப்பதனைக் காணலாம். அத்துடன் இச்சொல் உறவுமுறைச்சொற்களாகவும் பயன்படுகின்றது.

### உறவுமுறைச் சொற்கள்

யாழ்ப்பாணத் தமிழரிடையே "குஞ்சு" என்ற சொல் பல்வேறு உறவுமுறைச் சொற்களாகப் பயன்படுகின்றது. தகப்பனை ஐயா என்று அழைப்பதனைப் போன்றே, தகப்பனின் தம்பியை "குஞ்சையா", "குஞ்சியப்பு", "குஞ்சையர்" போன்ற சொற்களால் அழைக்கும் வழக்கு அண்மைக் காலம் வரை இருந்தது.

* சிறிய தகப்பன் = குஞ்சையா, குஞ்சியப்பு, குஞ்சையர்

தாயின் தங்கையை, அதாவது சிறிய தாயை; "குஞ்சம்மா", "குஞ்சாச்சி" என்றும் அழைக்கும் வழக்கு அண்மைக் காலம் வரை இருந்தது.

* சிறிய தாய் = குஞ்சம்மா, குஞ்சியாச்சி

சகோதரிடையே இளையவரை, அதாவது வயதில் சிறிய தம்பியை; "குஞ்சித்தம்பி", "சின்னக்குஞ்சு" என அழைக்கும் வழக்கும் உள்ளது.

* சிறிய தம்பி = குஞ்சித்தம்பி, சின்னக்குஞ்சு

மேலே சொல்லப்பட்ட யாழ்ப்பாணத் தமிழரிடையே பயன்படும் உறவுமுறை குறித்த சொற்களிலும் "குஞ்சு" எனும் சொற்பதம் "சிறிய" எனும் பொருளையே தருவதனைக் காணலாம்.

ஆணுறுப்பு குஞ்சு
----------------

தமிழரிடையே ஆணுறுப்பிற்கு "குஞ்சு" எனும் வழக்கும் உள்ளது. இருப்பினும் இச்சொல், சிறிய ஆண் குழந்தைகளை அழைக்கும் (சிறியவன் எனும் பொருள்பட) "குஞ்சு" என அழைக்கப்பட்ட சொல்லே பின்னர் இவ்வாறு வழக்கில் தோன்றக் காரணமாக இருந்திருக்கலாம். தமிழ் சமுதாயத்திடையே அண்மைக்காலம் வரை, சில கிராமப்புறங்களில் தற்போதும், சிறிய ஆண் குழந்தைகள் ஆடை இன்றியே (ஆணுறுப்பு வெளியில் தெரியும் வகையில்) திரிதலைக் காணலாம். இவ்வாறான சூழ்நிலையில் சிறிய ஆண் குழந்தைகளைச் செல்லமாக அழைக்கும் முறை தோன்றி, பின்னர் பொதுவான ஒரு பெயராகத் தோன்றியிருக்கக்கூடும்.
**சேர்வைக்காரன் ஊரணி** (Servaikan oorani), தமிழ்நாட்டின் ராமநாதபுரம் மாவட்டத்தில் உள்ள மண்டபம் வட்டாரத்தில் அமைந்துள்ளது. இந்த ஊர், இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இது ஆற்றாங்கரை ஊராட்சிக்கு உட்பட்ட கிராமமாகும், மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3234 ஆகும்.

புவியியல் அமைவிடம்
------------------

இவ்வூரின் அமைவிடம் 9°19'36.3"N 78°58'48.8"E ஆகும்.கடல் மட்டத்தில் இருந்து சராசரியாக 2 மீட்டர்(6 அடி) உயரத்தில் இருக்கின்றது.

அமைவிடம்
--------

இராமநாதபுரத்தின் கிழக்கே இவ்வூர் அமைந்துள்ளது. கொச்சியையும் இராமேசுவரத்தையும்இணைக்கும் தேசிய நெடுஞ்சாலை 49 அல்லது 85க்கு அடுத்துள்ளது. இராமேசுவரம்-இராமநாதபுரம் தடவழியில் அமைந்துள்ளது. 

தெற்கே பாக் நீரிணையும் வடக்கே வைகை ஆறும் எல்லையாக உள்ளது. கிழக்கே உச்சிப்புளியும், மேற்கே இந்தியக் கடற்படையின் கடற்படை வான்களமான பருந்து கடற்படை வானூர்தி தளம் இங்கு அமைந்துள்ளது.

136 கிமீ தொலைவில் உள்ள மதுரை பன்னாட்டு வானூர்தி நிலையம்அண்மையில் உள்ள வானூர்தி நிலையமாகும்.

தெருக்கள்
---------

1. மேற்கு தெரு (எ) செம்மநாட்டு மறவர் தெரு
2. நடுவலசை
3. கிழக்கு தெரு
4. சேதுபதி நகர்
5. முத்தையன் தெரு

அரசு கட்டிடங்கள்
----------------

1. நியாய விலைக்கடை
2. மகளிர் மேம்பாட்டு குழு
3. விளையாட்டு கட்டிடம்

பள்ளி
-----

இங்கு 1 முதல் 5 வரை குழந்தைகள் படிக்க பள்ளி ஒன்று அரசு தொடக்கப்பள்ளி சேர்வைகாரன் ஊரணி உள்ளது. இப்பள்ளியானது மேற்குத்தெருவில் அமைந்துள்ளது. 5ம் வகுப்பு வரை தமிழ்வழிக் கல்வி முறையில் பயிற்றுவிக்கப்படுகிறது.

மேற்கோள்கள்
-----------

1. ↑  "தமிழக ஆளுநர் பற்றிய குறிப்பு". *tn.gov.in*. தமிழ்நாடு அரசு. 2015. நவம்பர் 3, 2015 அன்று பார்க்கப்பட்டது.
2. ↑  "தமிழக முதலமைச்சர் பற்றிய குறிப்பு". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
3. ↑  "மாவட்ட ஆட்சியர் தொடர்பு விவரம்". *tn.gov.in*. தமிழ்நாடு அரசு. நவம்பர் 3, 2015 அன்று பார்க்கப்பட்டது.
**ஒலி வணிகக்குறியீடு** என்பது, ஒரு வணிக உற்பத்திப் பொருளை அல்லது சேவையை அடையாளப்படுத்துவதற்காக ஒலியைப் பயன்படுத்தி உருவாக்கப்படும் ஒரு வகை வணிகக் குறியீடு ஆகும். முன்னர் வணிகக் குறியீடுகளுக்கு ஒலியைப் பயன்படுத்தும் வழக்கம் மிகவும் குறைவு. அண்மைக் காலங்களில் ஒலியும் வணிகக் குறியீடுகளில் பயன்படுவது அதிகரித்து வருகிறது. ஒலி ஒரு வணிகக் குறியீட்டின் கூறாகக் கருதப்படாமல் இருந்ததால், முன்னர் ஒலியை வணிகக் குறியீடாகப் பதிவு செய்து காப்புரிமை பெறுவது கடினமானதாக இருந்தது. இவ்விடயம், உலக வணிக அமைப்பின் அறிவுசார் சொத்துரிமைகளின் வணிகம் தொடர்பான அம்சங்கள் குறித்த ஒப்பந்தத்தில் கவனத்துக்கு எடுத்துக்கொள்ளப்பட்டது. இவ்வொப்பந்தம் வணிகக் குறியீடு என்பதை ஒரு பொருளையோ சேவையையோ இன்னொன்றிலிருந்து வேறுபடுத்தும் வல்லமை கொண்ட ஏதாவது ஒரு குறியீடு என வரையறுத்தது. இதன் மூலம் ஒலியையும் வணிகக் குறியீடாக ஏற்றுக்கொள்ளும் வாய்ப்பு ஏற்பட்டது. எனினும் வெவ்வேறு நாடுகள் இது தொடர்பில் வெவ்வேறு விதமான நடைமுறைகளைக் கையாண்டு வருகின்றன.

குறிப்புக்கள்
-------------

1. ↑  அறிவுசார் சொத்துரிமைகளின் வணிகம் தொடர்பான ஒப்பந்தம் என்பது ஒரு பன்னாட்டு ஒப்பந்தம் ஆகும். இது பெரும்பாலான அறிவுசார் சொத்து வகைகள் தொடர்பில் அவற்றின் பாதுகாப்புக்கும் நெறிப்படுத்தலுக்குமான ஆகக்குறைந்த தரங்களை உலக வணிக அமைப்பின் உறுப்பு நாடுகளுக்கு அறிவுறுத்துகின்றது.

இவற்றையும் பார்க்கவும்
----------------------

* அடையாளச் சின்னம்

வெளியிணைப்புக்கள்
-----------------

* ஒலிக் கோப்புகளுடன் கூடிய ஒலி வணிகக்குறியீடுகளின் பட்டியல் பரணிடப்பட்டது 2007-07-11 at the வந்தவழி இயந்திரம் ஐக்கிய அமெரிக்க காப்புரிமம் மற்றும் வணிகக் குறியீடுகள் அலுவலக இணையத்தளம். (ஆங்கில மொழியில்)
* மரபுசாரா வணிகக் குறியீட்டுக் காப்பகம் (ஆங்கில மொழியில்)
* மரபுசாரா வணிகக் குறியீட்டுக் காப்பகம், 2010 ஆம் ஆண்டுக்கான வெளியீடு (ஆங்கில மொழியில்)
* ஐரோப்பிய ஒன்றியத்தில் ஒலி வணிகக் குறியீடுகளைப் பதிவு செய்வது தொடர்பான கட்டுரை (ஆங்கில மொழியில்)
**ஒலி துன்புறுத்தல்** *(Acoustic harassment)* என்பது சில சூழல்களில் விலங்குகளையும் மனிதர்களையும் ஒரு பகுதியிலிருந்து பாதுகாக்கப் பயன்படும் தொழில்நுட்பம் ஆகும். கடல்சார் பாலூட்டிகளை மீன்வளர்ப்பு ஏற்பாடுகளிலிருந்து விலக்கி வைக்கவும், வானுந்து நிலையம், புளுபெர்ரி துறை போன்ற சில இடங்களில் இருந்து பறவைகள் பறக்க வைத்து விலக்கவும் இத்தொழில்நுட்பங்கள் பயன்படுகின்றன..

குறுகிய காலத்துக்கு இவை ஏற்றவையாக இருந்தாலும் நாளடைவில் விலங்குகள் இதற்குத் தம்மை தகவமைத்துக் கொள்கின்றன. மேலும் அவை அவ்வொலியால் இன்னலேதும் இல்லையென அறிந்ததும் அவ்வொலியை நாடி அவை வரத்தொடங்கி விடுகின்றன. நெடுநோக்கில் வலிதரும் ஒலியியற் கருவிகள் மட்டுமே உரிய விளைவைத் தருகின்றன.

மேற்கோள்கள்
-----------

1. ↑  Encyclopedia of Marine Mammals edited by William F. Perrin, Bernd Wursig, J. G.M. Thewissen page 442
2. 1 2  Conflicts Between Protected Species and Fisheries: Social Science Research and Policy Approaches Riku Varjopuro, Nordic Council of Ministers, 2003 - Ecosystem management
3. 1 2  Responsible Marine Aquaculture edited by Robert R. Stickney and James P. McVey

மேலும் படிக்க
-------------

* A Study Into the Effectiveness of Acoustic Harassment Devices-AHDs in Deterring Seals from Salmon Farms Around Shetland by Rachel Beacham Aberdeen University: Dissertation. M. Sc Marine and Fisheries Science
மேற்கு இந்தியா மாநிலமான குஜராத், நாட்டுப்புற மற்றும் பாரம்பரிய இசை இரண்டிலுமே இசை மரபுகளுக்குப் பெயர் பெற்றதாகும்.

நாட்டுப்புற இசை
---------------

குஜராத்தி நாட்டுப்புற இசை பல்வேறு பாடல் மற்றும் இசை வகைகளைக் கொண்டுள்ளது. மரிலா தோல் டி பாகர் மாரோ இச் லெட் டி போன்ற பக்திப் பாடல் வகைகளும், கவிதைகள் மற்றும் கவிதை/பாடல் வரிகளைக் கொண்ட இசைத்தொகுப்புகளும் நிறைந்து காணப்படுகிறது. மேலும் பிரபாதி, கட்டாரி, டோல் போன்ற இசைக் கோவைகளால் இவ்வகை பாடல்கள் பாடப்படுகின்றன. பரோட், சரண் மற்றும் காத்வி இனக்குழுக்களைச் சார்ந்த மக்கள் சமூகங்கள் இசையுடனோ அல்லது இசையில்லாமல் பாடல் வடிவில் கதை சொல்லும் நாட்டுப்புறப் பாரம்பரியத்தை இன்னமும் பாதுகாத்து வளப்படுத்தி வருகின்றனர். இதில் தோஹா, சோரத்தா, சந்த் போன்ற பாடல் வகைகளும் அடங்கும். 

பாரம்பரிய நடன வடிவங்களான கர்பா, தண்டியா ராஸ், பதர், டாங்கி மற்றும் டிப்பானி போன்ற பாடல்களும் இசைத்தொகுப்புகளும் இயற்கையாகவே தனித்துவமான திறனைக் கொண்டுள்ளது.

*டேரோ*  மற்றும் லோக்வர்தா ஆகிய பெயர்களில் குஜராத்தி இசை நிகழ்ச்சிகளை மத மற்றும் சமூகம் சார்ந்த பாடல்களை, இசையை நிகழ்த்தும் இசைக்கலைஞர்கள் நடத்துவார்கள். திரள் திரளான மக்கள் வந்து அந்நிகழ்ச்சிகளில் கலந்துகொண்டு இசையை பருகி மகிழ்வார்கள். மராசியா வகை இசைத்தொகுப்புகள் என்பது மர்சியாவிலிருந்து உருவான இசையின் நேர்த்தியான வடிவம் மற்றும் வீர மரணம் அடைந்தோரை கௌரவிக்கும் வகையில் இசைப்பதாகும். ஃபட்டன்னா அல்லது லக்ன கீதங்கள் என்பது திருமணத்தின் போது இசைக்கப்படும் பாடல் மற்றும் இசையின் ஒளி வடிவமாகும். 

பாவாய் மற்றும் அக்கியானா ஆகியவை குஜராத்தில் நடத்தப்படும் நாட்டுப்புற இசை நாடகமாகும். தமிழர்களின் கூத்து கட்டுதல் போன்றே இவ்வகை நாடகங்கள் நிகழ்த்தப்படுகின்றன.

சிறப்புகள்
----------

பாரம்பரிய இசைக்கலைஞர்கள் மற்றும் இசையமைப்பாளர்களான ஃபயாஸ் கான் மற்றும் பண்டிட் ஓம்கர்நாத் தாக்கூர் ஆகியோர் குஜராத் இசைப்பிரிவின் ஹவேலி சங்கீதத்தின் பாரம்பரியத்தை சிறப்பித்து வருகின்றனர்

மேற்கோள்கள்
-----------

1. 1 2 3  Patil, Vatsala (13 February 2015). "Notes make a culture". *India Today*. 12 June 2016 அன்று பார்க்கப்பட்டது.
2. ↑  BhumiStudio Bhaguda (2017-06-28), *Kirtidan Gadhvi | Mangaldham Bhaguda 2017 | Chunariya | 21 Mo Patotsav\_Om Bhumi Studio HD*, 2019-07-23 அன்று பார்க்கப்பட்டது

வெளி இணைப்புகள்
---------------

* குஜராத்தி நாட்டுப்புற வீடியோக்கள் பரணிடப்பட்டது 2019-12-03 at the வந்தவழி இயந்திரம்
* டிஸ்கவர் இந்தியாவில் குஜராத்தில் இசை
**கவி குஞ்சர பாரதி** (பிறப்பு: 1810 – மறைவு: 1896) தமிழ்நாட்டின், இராமநாதபுரம் மாவட்டத்தின் பெருங்கரை எனும் கிராமத்தில் 1810இல் கர்நாடக இசைக் குடும்பத்தில் பிறந்தவர். தந்தை பெயர் சுப்பிரமணிய பாரதி. குஞ்சரபாரதி தனது 12ஆம் வயதிலேயே தமிழில் கவிதைகள், கீர்த்தனைகளும், பிரபந்தங்களும் இயற்றத் தொடங்கினார். இவரது பாடல்களில் பெரும்பாலும் முருகப் பெருமானையே கருப்பொருளாக வைக்கப்பட்டுள்ளது.

1840இல் இவர் இயற்றிய *அழகர் குறவஞ்சி* இலக்கியம், சிவகங்கை மன்னர் கெளரிவல்லபர் முன்னிலையில் சிவகங்கை அரசவையில் அரங்கேற்றப்பட்டது. இவருடைய திறமையைப் பாராட்டி, சிவகங்கை மன்னர் இவருக்குக் *கவி குஞ்சரம்* எனும் விருதினை வழங்கி, சிவகங்கை சமஸ்தானத்தின் ஆஸ்தான வித்வானாக நியமித்தார். இவர் பாடிய *வேங்கைக் கும்மி* பாட்டைப் பாராட்டி, சிவகங்கை அரசர் இவருக்கு *கொட்டாங்கச்சியேந்தல்* எனும் கிராமத்தைத் தானமாக வழங்கினார்.

இவரது புகழை கேள்விப்பட்ட **முத்துராமலிங்க சேதுபதி** தனது இராமநாதபுரம் சீமையின் ஆஸ்தான வித்துவானாக நியமித்தார். ஐம்பது வயதில்
*ஸ்கந்தபுராண கீர்த்தனைகள்* எனும் பெயரில் முருகப் பெருமான் மீது பாடல்களை இயற்றியிருக்கிறார்.

படைப்புகள்
----------

1. *வேங்கைக் கும்மி*
2. *கந்தபுராண கீர்த்தனைகள்*
3. *அழகர் குறவஞ்சி* பழமுதிர்சோலையில் கோயில் கொண்ட முருகன் மீது பாடப்பட்ட குறவஞ்சி இலக்கியம்.
4. *அடைக்கலமாலை* மற்றும் *கயற்கண்ணிமாலை* ஆகியவை மதுரை மீனாட்சியம்மன் மீது பாடப்பட்டவை.
5. *பேரின்ப கீர்த்தனைகள்* தொகுப்பு

சாகாவரம் பெற்ற பாடல்களில் சில
-----------------------------

1. சுத்தசாவேரி ராகத்தில் அமைந்த *எல்லோரையும் போலவே*
2. பேகடா ராகத்தில் அமைந்த *என்னடி பெண்ணே உனக்கு*
3. மோகன ராகத்தில் அமைந்த *சந்நிதி கண்டு*
4. கல்யாணி ராகப் பாடலான *தெய்வம் உண்டென்று*
5. காம்போஜி ராகப் பாடலான "இவனாரோ?"
6. கலாவதி ராகத்தில் அமைந்த "சித்தி விநாயகனே"

மேற்கோள்கள்
-----------

1. ↑  எப்படிப் பாடினரோ – 4: கவிகுஞ்சர பாரதி
2. ↑  ஆன்மிக ஞானிகள்: தமிழில் கந்த புராண கீர்த்தனை தந்த கவிகுஞ்சர பாரதி

வெளி இணைப்புகள்
---------------

* கவி குஞ்சர பாரதியின் 200வது பிறந்தநாள் விழா
ஜி. சங்கர்
**ஜி. சங்கர்** (**G. Shankar)**  Arusha, East Africa) என்பவர்  கேரளத்தைச் சேர்ந்த ஒரு கட்டிடக் கலைஞர் ஆவார். இவரது முழு பெயரானது கோபாலன் நாயர் சங்கர் என்பதாகும். இவர் உள்ளூரில் கிடைக்கக்கூடிய பொருட்களைக் கொண்டு, குறைந்த செலவில் நிலைத்தன்மை வாய்ந்த கட்டுமானத்தில் பசுமை வீடுகள் கட்டுவதை வலியுறுத்துகிறார். இவர் 1987ஆம் ஆண்டு திருவனந்தபுரத்தில் ‘ஹேபிடட் டெக்னாலஜி குருப்’ என்ற அமைப்பை நிறுவினார்.

இந்த அமைப்பானது 2012 வரை,  பல பலகைகளில் குறைந்த செலவில் வீடுகள் கட்ட உதவிவருகிறது. இவர் பசுமைக் கட்டிடக்கலை, சேரி மக்களை மீள்குடியேற்றம் செய்தல் மற்றும் சுற்றுச்சூழலுக்கு உகந்த வடிவமைப்பு ஆகியவற்றிற்கான மூன்று தேசிய விருதுகளை வென்றிருக்கிறார்.    "பசுமைக் கட்டடக்கலை" பற்றிய இவரது அணுகுமுறையானது இவருக்கு "மக்களின் கட்டிடக்கலைஞர்" என்ற புகழைப் பெற்றுத் தந்துள்ளது. இவரது பணிகளைப் பாராட்டும் விதமாக இந்திய அரசால் இவருக்கு 2011 ஆம் ஆண்டு பத்மசிறீ விருது வழங்கப்பட்டது.

மேற்கோள்கள்
-----------

1. ↑  "Archived copy". 26 ஏப்ரல் 2012 அன்று மூலம் பரணிடப்பட்டது. 13 திசம்பர் 2011 அன்று பார்க்கப்பட்டது.CS1 maint: archived copy as title (link)CS1 maint: Archived copy as title (link) "Archived copy". 26 ஏப்ரல் 2012 அன்று மூலம் பரணிடப்பட்டது. 13 திசம்பர் 2011 அன்று பார்க்கப்பட்டது.CS1 maint: archived copy as title (link)
2. ↑  "Kerala Celebrity - G. Shankar". 2020-01-22 அன்று மூலம் பரணிடப்பட்டது. 2018-10-07 அன்று பார்க்கப்பட்டது.
3. ↑  "Habitat Group Profile". 2010-11-25 அன்று மூலம் பரணிடப்பட்டது. 2018-10-07 அன்று பார்க்கப்பட்டது.
4. ↑  R, Anupama (14 May 2004). "People's Architect". *The Hindu Business Line*.. பார்த்த நாள்: 22 May 2018.
5. ↑  Padma Awards Announced
**அ. அய்யூப்** (பிறப்பு: மே 13 1947) இலக்கிய ஆர்வலர், பத்திரிகையாளர், மயிலாடுதுறையிலிருந்து வெளி வந்த ’நம்ம ஊரு செய்தி (சிற்றிதழ்)’ மாத இதழின் ஆசிரியர். அனைத்திந்திய மாணிக்க வியாபாரிகள் சங்கத் தலைவர். தற்போது தாய்லாந்து தலைநகர் பேங்காக் நகரில் வசித்து வருகிறார். இலக்கிய ஆர்வம் நிரம்பியவர்.

வணிகம்
------

ஆங்காங் நகரில் நவமணிகள் வியாபாரியாக வாழ்க்கையைத் துவங்கியவர். தாய்லாந்து, திருச்சி, கொழும்பு போன்ற இடங்களில் தனது நிறுவனத்தின் கிளைகளை நடத்தி வருகிறார். திருச்சி நகரில் ஆண்டு தோறும் நவமணிகள் கண்காட்சி ஒன்றையும் நடத்தி வருகிறார்.

எழுதிய நூல்கள்
--------------

* ஆசிரியர் பேசுகிறார்
* இஸ்லாமியப் பெரியார் தாவூத் ஷா
* கதை கேளு பாப்பா கதை கேளு
* கொறிக்க சுவைக்க
* சத்தான வாழ்வுக்கு முத்தான சிந்தனைகள்
* சிந்திப்போம் சிறகடிப்போம்
* நம்ம ஊரு செய்தி
* நல்ல நல்லப் பிள்ளைகளை நம்பி
* நவமணிகள்
* மயிலாடுதுறை வரலாறு
* விழா நடத்துவது எப்படி?
* வீடு கட்டப் பணம் வேண்டுமா?
* வெளிநாட்டுக்குப் போவது எப்படி?

பெற்ற கௌரவங்களும் விருதுகளும்
-----------------------------

அமெரிக்கவிலுள்ள அரிசோனா பல்கலைக்கழகத்தின் முனைவர் பட்டம்

உசாத்துணை
---------

* இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011

மேற்கோள்கள்
-----------

1. ↑   பரணிடப்பட்டது 2016-03-04 at the வந்தவழி இயந்திரம்.
2. ↑
3. 1 2 3 4 5 6  "காப்பகப்படுத்தப்பட்ட நகல்". 2016-03-05 அன்று மூலம் பரணிடப்பட்டது. 2021-08-13 அன்று பார்க்கப்பட்டது.
4. ↑
5. ↑
**சிறீ குஞ்சு பிகாரி கோவில்** (*Shree Kunj Bihari Temple*) அல்லது **சிறீ கிருஷ்ணா கோவில்** (*Shree Krishna Temple*) என்பது மலேசியா, பினாங்கு, ஜார்ஜ் டவுனில் உள்ள ஒரு இந்து வழிபாட்டுத் தலம் ஆகும். கிருஷ்ணருக்கு அர்ப்பணிக்கப்பட்ட பினாங்கில் உள்ள மிகப் பழமையான வட இந்தியக் கோயில் இது, *குஞ்சு பிகாரி* என்பது கிருட்டினரின் பல பெயர்களில் ஒன்றாகும்.

வரலாறு
------

பினாங்கில் வசிப்பவர்களிடையே, இந்த கோயில் *கிருஷ்ண மந்திர்* அல்லது *தாகோர்வாடி* என்றும் அழைக்கப்படுகிறது. இக்கோவில் 1830களில் இந்த இடத்தில் கட்டப்பட்டதாகக் கருதப்படுகிறது. இது வட இந்தியாவில் பீகாரில் உள்ள இந்துக்களின் நன்கொடையுடன் கட்டப்பட்டது.

ஜார்ஜ் டவுனின் நகர்ப்புற வளர்ச்சியின் அடித்தள ஆண்டுகளில், வட இந்திய வணிகர்களால் விரும்பப்பட்ட பகுதி கடற்கரை, பிஷப், பினாங்கு மற்றும் சூலியா தெருக்களை சுற்றி இருந்தது. இருப்பினும், இந்த கோயில் மேலும் மேற்கே, பினாங்கு சாலையில், தெற்கிலிருந்து வந்த மலர்ப்ரி இந்தியர்களுடன் மிகவும் தொடர்புடைய ஒரு பகுதியில் உள்ளது.

வட இந்திய இந்துக் கோவில்
------------------------

ஸ்ரீ குஞ்சு பிஹாரி கோயில் பினாங்கில் உள்ள வங்காளிகள், குசராத்தி, பஞ்சாபி மற்றும் சிந்தி மக்களுக்கு இந்து மத மையமாக செயல்படுகிறது. இந்தக் கோவில் பினாங்கு இந்து அறநிலைய வாரியத்தால் நிர்வகிக்கப்படுகிறது. கோவிலின் தற்போதைய கமிஷனர் மார்க்கெண்ட் டி ஜோஷி. எழுத்துப்பிழை சற்று வித்தியாசமாக இருந்தாலும், அருகிலுள்ள ஸ்ரீ பஹாரி சாலை இந்த கோயிலின் பெயரைப் பெற்றது.

மேற்கோள்கள்
-----------

1. ↑  Rampal, Krishna G. (2007-12-01) (in en). *Sacred Structures: Artistic Renditions of Hindu Temples in Malaysia and Singapore*. Bluetoffee. பன்னாட்டுத் தரப்புத்தக எண்:978-981-05-9585-2. .
2. ↑  "Shri Kunj Bihari | Welcome To the Penang Hindu Endowments Board's Official Website" (ஆங்கிலம்). 2020-05-19 அன்று பார்க்கப்பட்டது.
3. ↑  admin (2015-08-08). "Origins and History of Sri Kunj Bihari Temple and some other temples". *Penang Tourism* (ஆங்கிலம்). 2020-05-19 அன்று பார்க்கப்பட்டது.
4. ↑   (in en) *Streets of George Town, Penang*. .
5. ↑  Jenkins, Gwynn (2008) (in en). *Contested Space: Cultural Heritage and Identity Reconstructions : Conservation Strategies Within a Developing Asian City*. LIT Verlag Münster. பன்னாட்டுத் தரப்புத்தக எண்:978-3-8258-1366-6. .
6. ↑  "GJAT | JUNE 2016 | VOL 6 ISSUE 1 | 72" (PDF). *Universiti Sultan Azlan Shah, MALAYSIA*.
7. ↑  Joshi, Markend D. (2017-01-18). "The significance of the Golden Chariot". *Malaysiakini* (ஆங்கிலம்). 2020-05-19 அன்று பார்க்கப்பட்டது.

வெளி இணைப்புகள்
---------------

* இந்து அறநிலைய வாரியத்தின் இணையதளத்தில் ஸ்ரீ குஞ்ச் பிஹாரி கோயில்
பாட்டியாலா சல்வார்
**பாட்டியாலா சல்வார்** (**Patiala salwar**) பட்டியான் வாலீ பல்வார் என்றும் அழைக்கப்படுகிறது. உருதுவில் **ஷால்வார்** எனவும் உச்சரிக்கப்படுகிறது.)

இது பெண்கள் அணியக்கூடிய ஒரு வகையான கால்சட்டை ஆகும். இதன் கலாச்சார வேர் பஞ்சாப் மாநிலத்தின் வடக்கு பிராந்தியத்தில் உள்ள பாட்டியாலா நகரத்தைச் சேர்ந்தது. பாட்டியாலா சல்வார் ஒரு காலத்தில் பழங்கால பட்டியாலா அரச குடும்பத்தாரின் ஆடம்பர உடையாக இருந்தது. பாட்டியாலா சல்வார் என அழைக்கப்படும் ஆடை முழங்காலில் நீண்டதாகவும் தளர்வானதாகவும் இருக்கும். 

பாட்டியாலாவுக்கும் கமீஸ் ஆடைக்கும் நெருங்கிய ஒற்றுமை உள்ளது. கமீஸ் ஆடை சமீப காலங்களில் ஆண்கள் அணியும் ஆடையாக உள்ளது. ஆனால் பாட்டியாலா சல்வார் பெண்கள் அணியும் பாரம்பரிய ஆடையாக புதிய வெட்டுக்கள் மற்றும் ஒயிலோடு தன்னை மாற்றிக் கொண்டுவிட்டது.

பாட்டியாலா ஆடையை பஞ்சாப் மற்றும் வட இந்தியாவின் மற்ற பகுதிகளில் உள்ள பெரும்பாலான பெண்கள் விரும்புகின்றனர். இதற்குக் காரணம் கோடையில் அதன் வசதித்தன்மை ஆகும். பாட்டியாலா சல்வார் மிகவும் தளர்வான ஆடை என்பதால் அணிய மிகவும் வசதியாக உள்ளதோடு மடிப்புகளோடு அழகாகவும் உள்ளதும் அதன் மடிப்புகள் மேலிருந்து துவங்கி கீழே ஒன்றிணைவதும் ஆகும். 

பாட்டியாலா சல்வார் தைக்க பொதுவாக சாதாரண சல்வாரைத் தைக்க ஆகும் துணியைவிட இரண்டு மடங்கு தேவைப்படும். அதாவது நான்கு மீட்டர் நீளத்துணி தேவைப்படும். பாட்டியாலா ஆடை அதன் மடிப்புவரைகளுடன் சல்வாருக்கு தனி அழகை தருகிறது. மடிப்புகள் சேரும் மேற்புரம் ஒரு கச்சை வைத்து தைக்கப்படுகிறது. 

மடிப்புகளுடன் கூடிய இந்த பாட்டியாலா சல்வாரை முதலில் அணிந்தவர்கள் பஞ்சாப் மாநிலத்தில் உள்ள பாட்டியாலா நகரின் ஷாஹி (அரசர்) குடும்பத்தினர் ஆவர். இதனால் முதலில் இந்த பாட்டியாலா "ஷாஹி" சல்வார் என அழைக்கப்பட்டது. இது பஞ்சாப் சூட் ஆடைக்கு பாரம்பரிய மாற்றாக உள்ளது.

பாட்டியாலாவும் மேலாடையும்
-------------------------

பாட்டியாலா சல்வாரில் பஞ்சாப்பியர்கள் மத்தியில் வேறுபட்ட சட்டைகள் (கமீஸ்) அணியப்படுகின்றன. அவை குடைடையான சட்டை, நீண்ட சட்டை போன்றவை ஆகும். மேலும் இப்போது சில பெண்கள் டி-சட்டையை பாட்டியாலாவுடன் அணிந்து ஆசிய மற்றும் மேற்கத்திய தோற்றத்தில் கலவையாக கொடுக்கின்றனர். எனினும் பயன்படுத்தப்படும் மிக பிரபலமான மற்றும் பாரம்பரிய ஆடை என்றால் மேலே அணியும் கமீஸ் குறுகியதாக இருப்பதே ஆகும்.

பிரபல கலாச்சாரத்தில்
--------------------

பண்டி அவுர் பாப்லி (2005) திரைப்படத்தில் ஒரு புதிய தோற்றத்தில் பாட்டியாலா சல்வார் மற்றும் துர்தா ஆகியவை திரைப்பட நடிகை ராணி முகர்ஜி அணிய வடிவமைக்கப்பட்டன.

மேற்கோள்கள்
-----------

1. ↑  "FASHION: How to Dress a Rockstar". Tehelka Magazine, Vol 8, Issue 39. Oct 1, 2011. செப்டம்பர் 24, 2011 அன்று மூலம் பரணிடப்பட்டது. ஜூலை 12, 2016 அன்று பார்க்கப்பட்டது.
**ஜி. கே. சுந்தரம்** (G.K. Sundaram, 1914–2009) கோவையைச் சேர்ந்த தொழிலதிபர் ஆவார். 1930 இல் 
இராஜாஜி தலைமையிலான வேதாரண்யம் உப்புச் சத்தியாகிரகப் போராட்டத்தில் கலந்து கொண்டதால், தனது 16 ஆம் வயதில் ஓராண்டு சிறைத் தண்டனை பெற்றவர்.

வாழ்க்கையும் கல்வியும்
----------------------

கோவை பாப்பநாயக்கன் பாளையத்தில் பிறந்தவர். பெற்றோர் ஜி. குப்புசாமி நயுடு, லட்சுமி அம்மாள். கோவையில் உள்ள சர்வஜன மேல்நிலைப் பள்ளியிலும், யூனியன் உயர்நிலைப் பள்ளியிலும் பள்ளிப்படிப்பைப் பயின்றார். சென்னை மாநிலக் கல்லூரியில் இண்டர் மீடியேட் வகுப்பு பயின்றார். இங்கிலாந்தின் போல்டனில் உள்ள காலேஜ் ஆப் டெக்னாலஜியில் நூற்பு பொறியியல் படித்தார். இந்தியாவின் தானுந்து விளையாட்டுகளில் நீங்கா இடம் பெற்றவரான சுந்தரம் கரிவரதன் இவரது மகனாவார்.

விருதுகள்
---------

* கம்பன் புகழ் விருது, 2001 வழங்கியது: கொழும்பு கம்பன் கழகம், இலங்கை

வகித்த பதவிகள்
--------------

* லட்சுமி ஆலைகள், தலைவர் மற்றும் நிர்வாக இயக்குநர்
* சுதந்திரா கட்சியின் மாநிலங்களவை உறுப்பினர் (1968–1974)
* தென்னிந்தியப் பஞ்சாலைகள் சங்கத் தலைவர் (SIMA) (1967 - 1969)
* பாரதிய வித்தியா பவன், கோவை மண்டலத் தலைவர். (20 ஆண்டுகள்)
* தென்னிந்திய ஜவுளி ஆராய்ச்சிக் கழகத் தலைவர் (10 ஆண்டுகள்)

மறைவு
-----

ஜி. கே. சுந்தரம் தமது 95வது அகவையில் உடல்நலக் குறைவால் 18 மே 2009ல் மறைந்தார்.

மேற்கோள்கள்
-----------

1. ↑  "G K Sundaram". 2019-06-21 அன்று மூலம் பரணிடப்பட்டது. 2019-06-21 அன்று பார்க்கப்பட்டது.
2. ↑  தினமணி தீபாவளி மலர், 1999, தலைசிறந்த தமிழர்கள். பக்கம்128
3. ↑  G.K. Sundaram, doyen of textile industry, passes away, தி இந்து, நாள்:மே 19, 2009
4. ↑  "G K Sundaram is no more". 2013-10-03 அன்று மூலம் பரணிடப்பட்டது. 2019-06-21 அன்று பார்க்கப்பட்டது.
**அ. அறிவுநம்பி** (பிறப்பு: நவம்பர் 10 1952) தமிழக எழுத்தாளராவார். காரைக்குடி எனுமிடத்தைப் பிறப்பிடமாகவும், புதுச்சேரி கலைவாணி நகர், இலாசுப்பேட்டையை வாழ்விடமாகவும் கொண்டுள்ளார். மதுரை காமராசர் பல்கலைக்கழகத்தில் 1976 ஆம் ஆன்டு முது கலைப் பட்டத்தையும், 1980 ஆம் ஆன்டு முனைவர் பட்டத்தையும் பெற்றார். தமிழ் இதிகாசம், நாடகம், பழங்காலக் கலைகளில் நிபுணத்துவம் கொண்டவராக இருந்தார். மதுரை காமராசர் பல்கலைக்கழகத்தில் தமிழ் விரிவுரையாளராகப் பணியைத் தொடங்கியவர். பின்னர் புதுவைப் பல்கலைக்கழகத்தில் இணைப்பேராசிரியராக இணைந்து, பேராசிரியர், துறைத்தலைவர், புலமுதன்மையர் பொறுப்புகளை வகித்தார். தொலைநிலைக் கல்வி இயக்கத்தின் பொறுப்பு இயக்குநராகவும் உள்ளார்.

எழுதிய நூல்கள்
--------------

* கூத்தும் சிலம்பும்
* தமிழகத்தில் தெருக்கூத்து
* நாட்டுப்புறக் களங்கள்
* பாவேந்தரின் பன்முகங்கள்
* கம்பரின் அறிவியல்
* இலக்கியங்களும் உத்திகளும்
* செம்மொழி இலக்கிய சிந்தனைகள் உட்பட 23 நூல்களை எழுதியுள்ளார்

பெற்ற விருதுகளும் கௌரவங்களும்
-----------------------------

* தமிழ் முதுகலையில் பல்கலைக்கழக முதன்மை பெற்றமைக்காக தெ.பொ.மீ. தங்கப் பதக்கப் பரிசு
* கம்பரின் அறிவியல் நூலுக்காக தமிழகம் மற்றும் புதுவை அரசுகளின் பரிசு
* கம்பர் காட்டும் மள்ளர் மாண்பு என்ற நூலுக்காகப் புதுவை அரசின் தொல்காப்பிய விருது
* இஸ்லாமியத் தமிழ் இலக்கியக் கழக தமிழ்மாமணி விருது

புதுவைப் பல்கலைக்கழகத்தின் தமிழ்த்துறைப் பேராசிரியரும், புகழ்பெற்ற ஆய்வாளருமான முனைவர் அ. அறிவுநம்பி 2017 ஆம் ஆண்டு ஏப்ரல் மாதம் 9 அன்று மாரடைப்பால் புதுச்சேரியில் காலமானார்.

மேற்கோள்கள்
-----------

1. ↑  "பேராசிரியர் அறிவுநம்பி காலமானார்". தினமணி.. பார்த்த நாள்: 15 June 2021.
2. ↑  "புதுவைப் பேராசிரியர் அ. அறிவுநம்பி மறைவு!". வல்லமை.. பார்த்த நாள்: 31 May 2021.
சோலைக்காடுகள் பள்ளத்தாக்குகளுக்கிடையே புல்வெளிகள் கொண்டு பிரம்மகிரி மலைபகுதிகளில் அமைந்திருக்கும் காட்சி.
**சோலைக்காடுகள்** தென்னிந்தியாவில் அதிக மலைப்பகுதி பகுதிகளில் உள்ள மத்திய பள்ளத்தாக்குகளில் உள்ள புல்வெளி இருக்கும் வளர்ச்சி குன்றிய வெப்பமண்டல மோண்டேன் வன இணைப்புகளை கொண்ட மலைப்பகுதி ஆகும். சோலைவனப்பகுதிகள் பொதுவாக பள்ளத்தாக்குகளில் காணப்படுகின்றன. இவை மலைப்பகுதியின் புல்வெளி தொடரலையின் மூலம் பிரிக்கப்படுகிறது. இது ஆங்கிலத்தில் (shola) என்று குறிப்பிடப்படுகிறது. இது தமிழ் மொழியிலிருந்து வந்திருக்கக்கூடும் என்றும் கருதுப்படுகிறது.

தோற்றம் மற்றும் பரவல்
---------------------

காலிஃபிளவர் சோலைக்காடுகள்
சோலைக்காடுகள் பொதுவாக தென் இந்தியாவில் நீலகிரி மாவட்டம், கன்னியாகுமாரி மாவட்டம், மேற்குத் தொடர்ச்சி மலை மற்றும் கர்நாடகா, கேரளா மற்றும் தமிழ்நாடு மாநிலங்களில் எல்லைகளில் அதிக உயரத்தில் மலைப்பகுதிகளில் காணப்படுகின்றன. பொதுவாக கடல் மட்டத்திலிருந்து 2000 மீட்டர் மேலே சோலைக்காடுகள் உருவாகும் என்றாலும், சோலைக்காடுகள் பல மலை எல்லைகளில் 1600 மீட்டர் உயரத்தில் காணப்படுகின்றன.

மேற்கோள்கள்
-----------

1. ↑
2. ↑  Ranganathan, C. R. (1938). "Studies in the ecology of the shola grass-land vegetation of the Nilgiri Plateau". *Indian Forester* **64**: 523–541.
3. ↑  Bor, N. L. (1938). "The vegetation of the Nilgiris". *Indian Forester* **64**: 600–609.
**பாட்டி சொல்லைத் தட்டாதே** என்பது ஏ. வி. எம். தயாரிப்பில் ராஜசேகர் இயக்கத்தில் 1988 ஆம் ஆண்டு வெளிவந்த தமிழ் நகைச்சுவைத் திரைப்படமாகும். இதில் பாண்டியராஜன், ஊர்வசி மற்றும் மனோரமா ஆகியோர் முக்கிய கதாபாத்திரத்தில் நடித்தனர். இத் திரைப்படத்தில் வித்தியாசமான மகிழுந்து அடங்கிய இறுதிக் காட்சி மிகச் சிறந்த படக்காட்சியாக அனைவராலும் பேசப்பட்டது. இத் திரைப்படம் தெலுங்கு மொழியில் 'பம்ம மாட்ட பங்காரு பாட்ட’ என்ற பெயரில் 1990 ஆம் ஆண்டு வெளிவந்தது.

கதைச் சுருக்கம்
---------------

கண்ணாத்தா (மனோரமா), பணக்கார வயதான பெண்மணி. அவரது கணவர் வஜ்ஜிரன் சுப்பையா (எஸ். எஸ். சந்திரன்) ஒரு வேட்டைக்காரர். அவர்கள் தாய் தந்தையை இழந்த தங்களது ஒரே பேரன் செல்வத்தின் (பாண்டியராஜன்) வருகைக்காக காத்திருக்கின்றனர். தனது படிப்பினை முடித்து, புகைவண்டியில் ஊருக்கு திரும்பி வரும் செல்வம், சீதாவை (ஊர்வசி) சந்திக்கிறான். சீதாவின் பெற்றோரால் அவளுக்கு நடத்தப்படவுள்ள கட்டாயத் திருமணத்தை தவிர்ப்பதற்காக, வீட்டிற்கு செல்ல மறுக்கிறாள். மேலும் ஒருவர் மீது ஒருவர் கொண்ட காதல் காரணமாக, செல்வம் - சீதா அவர்களது வீட்டிற்கு தெரியாமல் திருமணம் செய்து கொண்டு சென்னையில் வசிக்கின்றனர்.

இருவரும் ஒரே அலுவலகத்தில் பணிபுரியும் போது பல இன்னல்களைச் சந்திக்கின்றனர். அலுவலகத்தில் இருவரும் ஒருவரை ஒருவர் தெரியாதது போல நடந்து கொள்வது இருவருக்குமே மிகக் கடினமாக உணர்கின்றனர். அதனால் பாட்டியிடம் தங்களுக்கு திருமணம் முடிந்து ஒரு குழந்தை இருப்பதாக பொய் கூறுகின்றனர். இதற்கிடையில் வஜ்ஜிரன் சுப்பையா தனது பேரனைப் பார்ப்பதற்காக சென்னை வருகிறார். இதை அறிந்த செல்வம், அனுசுயா (சில்க் சுமிதா) என்பவரிடமிருந்து குழந்தையை வாடகைக்கு எடுத்து வருகிறான். சுப்பையாவும் குழந்தையைப் பார்த்து தனது பேரன் என்று நம்பி விடுகிறார். இதைக் கண்ட அனுசூயா சூழ்ச்சி செய்து தம்பதிகளுக்கிடையில் குழப்பத்தை ஏற்படுத்துகிறார். பின்னர் நடைபெறும் சில நிகழ்வுகளுக்குப் பிறகு செல்வத்தின் தாத்தா மற்றும் பாட்டிக்கு உண்மை தெரிந்து குழப்பம் நீங்கி படம் மகிழ்ச்சியாக முடிகிறது. சித்ராலயா கோபுவால் எழுதப்பட்ட இப்படத்தின் வசனங்கள் இன்றளவும் பெரிதும் பேசப்படுகின்றது.

நடிப்பு
-------

* பாண்டியராஜன் - செல்வம்
* மனோரமா - கண்ணாத்தா - செல்வத்தின் பாட்டி
* சீதா -ஊர்வசி
* சில்க் ஸ்மிதா - அனுசூயா
* கோவை சரளா - லீலா
* எஸ். எஸ். சந்திரன் - வஜ்ஜிரன் சுப்பையா - செல்வத்தின் தாத்தா
* ஒய். ஜி. மகேந்திரன் - வக்கீலின் குழந்தை
* செந்தில் - காவல் துறை துணை - ஆய்வாளர்
* ஆனந்தராஜ் - ஆட்டோ - ஓட்டுனர்
* வெண்ணிற ஆடை மூர்த்தி - வக்கீல் மூர்த்தி
* வோல்க்ஸ்வேகன் பீடில் - சூப்பர் கார்

தயாரிப்பு
---------

கார்ட்டூன் வடிவத்தில் 1988 ஆம் வருடம் இந்தியத் தொலைக்காட்சியில் "பாட்டி சொல்லைத் தட்டாதே" திரைப்படத்திற்கு முன்னோட்டம் வெளியிடப்பட்டது. இது திரைப்பட ரசிகர்களால் ரசிக்கப்பட்டது. இப் படத்தில் இடம் பெற்ற மகிழுந்து தொடர்பான காட்சிகள் பெருமளவில் வரவேற்பு பெற்றது. ஏ. வி. எம். தயாரிப்பில் வெளிவந்த இப் படம் 175 நாட்கள் வெற்றிகரமாக ஓடியது.

மேற்கோள்கள்
-----------

1. ↑
2. ↑  likeThe Love Bug in 1968, an American comedy film by Walt Disney Productions, that starred an anthropomorphic pearl-white, fabric-sunroofed 1963 Volkswagen racing Beetle named Herbie).
3. ↑
4. ↑  "Welcome to Director R.Pandiarajan Website". *www.lakshmansruthi.com*. 2018-09-16 அன்று மூலம் பரணிடப்பட்டது. 2019-01-04 அன்று பார்க்கப்பட்டது.
மார்கழி மாதம் முழுவதும் கடைபிடிக்கும் விரதத்தின் ஒரு பகுதியாக ஆண்டாள் எழுதிய **திருப்பாவையின் முதல் பாசுரம்** (பாடல்) *மார்கழி திங்கள்...* ஆகும்.

பாரம்பரிய ஓவியம் ஆண்டாள்

பாடல்
-----

 மார்கழித் திங்கள் மதிநிறைந்த நன்னாளால்;   

 நீராடப் போதுவீர்! போதுமினோ, நேரிழையீர்!   

 சீர்மல்கும் ஆய்ப்பாடிச் செல்வச் சிறுமீர்காள்!   

 கூர்வேல் கொடுந்தொழிலன் நந்தகோபன் குமரன்,  

 ஏரார்ந்த கண்ணி யசோதை இளஞ்சிங்கம்,   

 கார்மேனிச் செங்கண் கதிர்மதியம் போல்முகத்தான்   

 நாராயணனே, நமக்கே பறைதருவான்,   

 பாரோர் புகழப் படிந்தேலோ ரெம்பாவாய்.

அருஞ்சொற்பொருள்
---------------

நேர் இழையீர் - அழகிய ஆபரணங்களை அணிந்துள்ளவர்களே, பறை - விருப்பம், ஏல் - கேள், ஓர் - இதை நினைப்பாயாக, ஏலோர் - பாதத்தை நிறைத்து கிடக்கும் சொல், எம்பாவாய் - எம்முடைய பாவையே - காமன்(மன்மதன்) மனைவி ரதி என்றும் கொள்ளலாம். "மேல் காமனை நோற்கையாலே அவன் மனைவியான ரதியை சொல்லியதாகவும் ஆகும்"

பொருள்
------

அழகிய அணிகலன்களை அணிந்த கன்னியரே! சிறப்பு மிக்க ஆயர்பாடியில் வசிக்கும் செல்வவளமிக்க சிறுமிகளே! மார்கழியில் முழுநிலா ஒளி வீசும் நல்ல நாள் இது. இன்று நாம் நீராடக் கிளம்புவோம். கூர்மையான வேலுடன் நம்மைப் பாதுகாத்து வரும் அரிய தொழிலைச் செய்யும் நந்தகோபன், அழகிய கண்களையுடைய யசோதாபிராட்டி ஆகியோரின் சிங்கம் போன்ற மகனும், கரிய நிறத்தவனும், சிவந்த கண்களை உடையவனும், சூரியனைப் போல் பிரகாசமான முகத்தையுடையவனும், நாராயணனின் அம்சமுமான கண்ணபிரான் நமக்கு அருள் தர காத்திருக்கிறான். அவனை நாம் பாடிப் புகழ்ந்தால் இந்த உலகமே நம்மை வாழ்த்தும்.

விளக்கம்
--------

இந்த பாசுரத்தை ஆண்டாள் வைகுண்டத்தை மனதில் கொண்டு பாடுகிறாள். அதனால் தான் "நாராயணனே பறை தருவான் என்கிறாள். 108 திருப்பதிகளில் 106ஐ பூமியில் காணலாம். 108வது திருப்பதியான வைகுண்டத்தில் தான் நாராயணன் வசிக்கிறார். நாம் செய்யும் புண்ணியத்தைப் பொறுத்தே இந்த திருப்பதியை அடைய முடியும். இந்தப் பாடலைப் பக்தியுடன் படித்து, தர்ம செயல்களை மட்டுமே செய்து வந்தால் நாமும் வைகுண்டத்தை அடைந்து பரந்தாமனுடன் கலந்து விடுவோம்.

மேற்கோள்கள்
-----------

1. ↑
2. 1 2

வெளியிணைப்புகள்
---------------

* திருப்பாவை விளக்கம்
**பாட்லிங் மணி** ஒரு இந்திய திரைப்படக் கலைஞர் ஆவார்.

தொழில் வாழ்க்கை
---------------

### ஊமைப் படங்கள்

ஊமைப்படங்கள் வெளிவந்த காலத்தில் பெரும்பாலும் மக்கள் ஏற்கெனவே அறிந்த புராண, வரலாற்றுக் கதைகளைக் கொண்டே படங்கள் தயாரிக்கப்பட்டன. இவற்றினிடையே, மக்களின் சுவாரசியத்தைக் கூட்டுவதற்காக கவர்ச்சி நடனங்கள், சாகசக் காட்சிகள் என்பன சேர்க்கப்பட்டன. அக்காலத்தில் இரண்டு சாகச (ஸ்டன்ட்) நடிகர்கள் இருந்தனர். ஒருவர் ஸ்டன்ட் ராஜு, மற்றவர் பேட்லிங் மணி.

### பேசும் படங்கள்

பேசும் படங்கள் வெளிவரத் தொடங்கிய பின்னரும் பெரும்பாலான தமிழ்த் திரைப்படங்கள் புராண, வரலாற்றுக் கதைகளையே கொண்டிருந்தன.

1936 ஆம் ஆண்டு முதலாவது தமிழ் அதிரடி திரைப்படம் வெளியானது. பேட்லிங் மணி இத் திரைப்படத்தின் கதையை எழுதியதுடன் சாகசச் செயல்கள் புரியும் இளைஞனாக நடித்தார். மெட்ராஸ் மெயில் என்ற இத்திரைப்படம் மக்களால் விரும்பி வரவேற்கப்பட்டது. 

மிஸ் சுந்தரி இவரது அடுத்த படமாகும். 1937 ஆண்டு வெளியான இப்படத்தில் பி. எஸ். சிவபாக்கியம் இவருடன் ஜோடி சேர்ந்து நடித்திருந்தார்.

சில ஆண்டுகளின் பின்னர் தாய் நாடு என்ற திரைப்படத்தில் நடித்தார். இந்தியா சுதந்திரமடைந்த 1947 ஆகஸ்ட் 15 ஆம் நாள் இத்திரைப்படம் வெளியானது.

### இயக்குநராக

1938 ஆம் ஆண்டு இவர் இயக்குநராகப் பணியாற்றிய ஒரேயொரு திரைப்படமான மெட்ராஸ் சி. ஐ. டி (அல்லது ஹரிஜன சிங்கம்) வெளியானது.

திரைப்படங்களின் பட்டியல்
------------------------

| ஆண்டு | திரைப்படம் | இயக்குநர் | கதாசிரியர் | நடிகர் | குறிப்புகள் |
| --- | --- | --- | --- | --- | --- |
| 1936 | *மெட்ராஸ் மெயில்* | Red XN | Green tickY | Green tickY |  |
| 1937 | *மிஸ் சுந்தரி* | Red XN | Red XN | Green tickY |  |
| 1938 | *மெட்ராஸ் சி. ஐ. டி* | Green tickY | Red XN | Green tickY |  |
| 1947 | *தாய் நாடு* | Red XN | Red XN | Green tickY |  |

மேற்கோள்கள்
-----------

1. ↑  மோகன் ராமன் (8 நவம்பர் 2014). "What's in a name?". *தி இந்து* (ஆங்கிலம்). 2018-05-16 அன்று மூலதளத்திலிருந்து பரணிடப்பட்டது எடுக்கப்பட்டது. 21 ஜூன் 2018 அன்று பார்க்கப்பட்டது.
2. ↑  "சென்னை பாஷை பேசி நடித்த ,லூசு மோகன் தந்தை யார் தெரியுமா?". *makkaldesam.com*. 2018-06-21 அன்று மூலம் பரணிடப்பட்டது. 21 ஜூன் 2018 அன்று பார்க்கப்பட்டது.
தராவர் கோட்டை, சோலிஸ்தான் பாலைவனம், பாகிஸ்தான்
தராவர் கோட்டை, சோலிஸ்தான் பாலைவனம், பாகிஸ்தான்
**தராவர் கோட்டை** (Derawar Fort) (உருது: قلعہ دراوڑ) தெற்காசியாவின் பாகிஸ்தான் நாட்டின் பஞ்சாப் மாகாணத்தின், பகவல்பூர் மாவட்டத்தில் உள்ள சோலிஸ்தான் பாலைவனத்தில் அமைந்துள்ள பதினோறு கோட்டைகளில் பெரியதும், மிகவும் புகழ் பெற்றதும் ஆகும். 

இக்கோட்டைச் சுற்றுச் சுவர்களின் சுற்றளவு 1500 மீட்டர்களும், உயரம் முப்பது மீட்டரும் கொண்டது. நீண்ட சதுர வடிவிலான இக்கோட்டையின் மீதுள்ள நாற்பது காவல் கோபுரங்களை (கொத்தளம்) பாலவனத்திலிருந்து பல கிலோ மீட்டர் தொலவிலிருந்தும் சாதராணமாக காணலாம்.

வரலாறு
------

தராவர் கோட்டையை இராஜபுத்திர நிர்வாகியும், பட்டி குலத்தவரான இராய் ஜஜ்ஜா என்பவரால் கிபி ஒன்பதாம் நூற்றாண்டில் கட்டப்பட்டு,  தால்த்துருவா நகரத்தை தலைநகராகக் கொண்ட ஜெய்சல்மேர் மற்றும் பகவல்பூர் பகுதியின் மாமன்னர் ராவல் தேவராஜ் பட்டிக்கு அர்பணிக்கப்பட்டது.இக்கோட்டையைத் துவக்கத்தில் **தேரா ரவார்** என அழைக்கப்பட்டது. பின்னர் மருவி தற்போது *தராவர்* என அழைக்கப்படுகிறது.

இந்தியாவில் கம்பெனி ஆட்சியின் ஆட்சியின் போது, கி பி பதினெட்டாம் நூற்றாண்டில் தராவார் கோட்டையை, பகவல்பூர் சுதேச சமஸ்தான நவாப் கைப்பற்றினார்.

உலகப் பாரம்பரியக் களம்
----------------------

சோலிஸ்தான் பாலைவனத்தின் இதயமாக விளங்கும் தராவர் கோட்டையை, 
உலகப் பாரம்பரியக் களங்களில் ஒன்றாக அறிவிக்கக் கோரி  ஐக்கிய நாடுகள் கல்வி, அறிவியல், பண்பாட்டு நிறுவனத்திற்கு (யுனெஸ்கோ) பாகிஸ்தான் அரசு கோரிக்கை வைத்துள்ளது.

படக்காட்சிகள்
-------------

தராவர் கோட்டையின் காட்சிகள்

* 
* 
* 
* 
*

இதனையும் காண்க
--------------

* சோலிஸ்தான் பாலைவனம்

மேற்கோள்கள்
-----------

1. ↑  *Derawar Fort – Living to tell the tale*, Dawn
2. 1 2  Dawn News
3. ↑  Derawar and the Desert Forts of Cholistan

வெளி இணைப்புகள்
---------------

* 

* பொதுவகத்தில் Derawar Fort தொடர்பாக ஊடகக் கோப்புகள் உள்ளன.
* Derawar Fort
* ContactPakistan.com - Derawar Fort Page பரணிடப்பட்டது 2015-06-25 at the வந்தவழி இயந்திரம்
* Pictures of the Fort - PakWheels.com
* Derawar Fort, The Large Square Fortress in Pakistan பரணிடப்பட்டது 2011-12-14 at the வந்தவழி இயந்திரம்
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Salticidae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**குதிக்கும் சிலந்தி** (*Jumping spider*) சிலந்தி இனங்களில் ஒன்றாகும். இந்தச் சிலந்திவகையானது வலை பின்னுவதில்லை. இது குதித்து குதித்து செல்லும் பண்பு கொண்டதால், குதிக்கும் சிலந்தி என்ற பெயர்பெற்றது. இவற்றில் 500 முதல் 5800க்கும் மேல்பட்ட கணுக்காலி இனத்தைச் சார்ந்தவை விவரிக்கப்பட்டுள்ளன. கணுக்காலிகள் மத்தியில் குதிக்கும் இந்த வகைச் சிலந்திகளின் பார்வைத் திறன் சிறப்பாக கொண்டு உள்ளது. இதனால் இவற்றால் வேட்டையாடவும், ஊடுருவவும் சிறப்பாக செயல்பட இயலுகிறது. சிலந்திகள் பொதுவாக மெதுவாகவே நகரும் தன்மையுடன் இருந்தாலும், ஒருசில இனங்கள் மட்டுமே சுறுசுறுப்பாகத் தாவும் திறன்கொண்டு காணப்படுகின்றன. இதன் மூலம் வேட்டையாடுவதில் சிறந்தும், ஒருசில வேளைகளில் அச்சுறுத்தும் விதமாகவும் தோன்றுகிறது. நன்கு வளர்ந்த பூச்சிகளின் ஏட்டுநுரையீரல் இவற்றிற்கு மூச்சிக்குழாயாகப் பயன்படுகிறது. குதிக்கும் சிலந்திகள் பொதுவாகத் தனது கண்களைவைத்தே அதிக எச்சரிக்கையைப் பெற்றுக்கொள்கிறது. இவற்றிற்கு இரண்டு சோடி கண்கள் கொண்டு காணப்படுகின்றன. இவை பொதுவாகத் தட்டான் வகைப் பூச்சிகளைப் பிடித்து உணவாக உட்கொள்கின்றன.

மேற்கோள்கள்
-----------

1. ↑  ஆதி வள்ளியப்பன் (16 செப்டம்பர் 2017). "கான்கிரீட் காட்டில்... 1- இன்னும் மீதம் இருக்கிறது இயற்கை". *கட்டுரை*. தி இந்து. 18 செப்டம்பர் 2017 அன்று பார்க்கப்பட்டது.
2. ↑  சூழ் உலகு 09: சிலந்தியின் தட்டான் வேட்டை தி இந்து தமிழ் 12 நவம்பர் 2016
**தராஸ்ணா** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின்வ் வடமேற்கிலும், மேற்கிலும் தாண்டி, வடக்கில் மால்வண், உண்டி, வடகிழக்கில் உண்டி, கிழக்கில் டுங்கிரி, தென்மேற்கில் சர்வாடா, தெற்கிலும், தென்கிழக்கிலும் உமர்சாடி ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இந்த ஊரில் 2252 மக்கள் வசிக்கின்றனர். இவர்களில் 1175 பேர் ஆண்கள், 1077 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம். இந்த ஊர் மாநில நெடுஞ்சாலையுடன் இணைக்கப்பட்டுள்ளது.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-16 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-16 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| தாண்டி | மால்வண், உண்டி | உண்டி |
|  |  |  |
| தாண்டி | **தராஸ்ணா** | டுங்கிரி |
|  |  |  |
| சர்வாடா | உமர்சாடி | உமர்சாடி |

 |
**வட, மத்திய அமெரிக்க மற்றும் கரீபியன் கால்பந்துக் கூட்டமைப்பு** (**Confederation of North, Central American and Caribbean Association Football**, எசுப்பானியம்: *Confederación de Fútbol de Norte, Centroamérica y el Caribe*; பிரெஞ்சு மொழி: *Confédération de football d'Amérique du Nord, d'Amérique centrale et des Caraïbes*), பொதுவாக **CONCACAF** என்று அறியப்படுவது (/ˈkɒn.kəkæf/ *KON-kə-kaf*) என்பது, பன்னாட்டுக் கால்பந்து சங்கங்களின் கூட்டமைப்பின் ஆறு-கண்டரீதியான கூட்டமைப்புகளில் ஒன்றாகும். இது வட அமெரிக்கா, மத்திய அமெரிக்கா மற்றும் கரீபியன் பகுதிகளில் இருக்கும் நாடுகளில் கால்பந்து மேலாண்மை அமைப்பாகும். மேலும் மூன்று தென்னமெரிக்க நாடுகளான கயானா, சுரிநாம் மற்றும் பிரெஞ்சு கயானா ஆகியவற்றின் கால்பந்துச் சங்கங்களும் இந்தக் கூட்டமைப்பின் உறுப்பு சங்கங்களாகும்.

இக்கூட்டமைப்பு, இன்றைய வடிவில் செப்டம்பர் 18, 1961, அன்று மெக்சிக்கோ நகரம், மெக்சிகோவில் தோற்றுவிக்கப்பட்டது; இதற்கு முன்னர் இருந்த *வட அமெரிக்க கால்பந்துக் கூட்டமைப்பு* மற்றும் *மத்திய அமெரிக்க மற்றும் கரீபியன் கால்பந்துக் கூட்டமைப்பு* ஆகிய இரண்டையும் ஒன்றிணைத்து இது உருவாக்கப்பட்டது. இவ்வாறு இது, ஆறு கண்டரீதியான கால்பந்துக் கூட்டமைப்புகளில் ஒன்றாக உருப்பெற்றது. இதன் முக்கியப் பணிகளாவன: நாடுகளுக்கும், பல்வேறு நாடுகளின் கால்பந்துக் கழகங்களுக்கும் அவற்றுக்குண்டான போட்டிகளை நடத்துவதும், கால்பந்து உலகக்கோப்பைக்கான தகுதிப் போட்டிகளை நடத்துவதும் ஆகும். இப்பகுதியில், ஆண்களுக்கான கால்பந்துப் போட்டிகளில் காலாகாலமாக மெக்சிகோ ஆதிக்கம் செலுத்தி வருகிறது; அண்மைக்காலங்களில் *ஐக்கிய அமெரிக்காவும்* முன்னிலை வகிக்கிறது. இவ்விரண்டு நாடுகளின் அணிகளே, இக்கூட்டமைப்பின் கோப்பையான தங்கக் கோப்பையை ஒருமுறை மட்டும் விடுத்து மற்ற அனைத்து முறையும் வென்றிருக்கின்றன.

மேலும் பார்க்க
--------------

* பன்னாட்டுக் கால்பந்து சங்கங்களின் கூட்டமைப்பு
* ஆசிய கால்பந்துக் கூட்டமைப்பு
* ஆப்பிரிக்க கால்பந்துக் கூட்டமைப்பு
* ஐரோப்பிய கால்பந்து சங்கங்களின் ஒன்றியம்
* தென்னமெரிக்க கால்பந்துக் கூட்டமைப்பு
* ஓசியானியா கால்பந்துக் கூட்டமைப்பு

குறிப்புதவிகள்
--------------

1. ↑  எசுப்பானிய ஒலிப்பு: [komfeðeɾaˈθjon de ˈfuðβol de ˈnorte ˈθentɾoaˈmeɾika j el kaˈɾiβe], local pronunciation: [komfeðeɾaˈsjon de ˈfutβol de ˈnorte ˈsentɾoaˈmeɾika j el kaˈɾiβe].
2. ↑  பிரெஞ்சு உச்சரிப்பு: ​[kɔ̃fedeʁasjɔ̃ də futbɔl dameʁik dy nɔʁ dameʁik sɑ̃tʁal e dɛ kaʁaib].
3. ↑  Concacaf Main | CONCACAF Home | About Us | National Associations பரணிடப்பட்டது 2012-10-04 at the வந்தவழி இயந்திரம். Concacaf.com. Retrieved on 2011-10-14.

வெளியிணைப்புகள்
---------------

* அதிகாரப்பூர்வ இணையதளம்
* CONCACAF Statutes
* Confederation of North Central American & Caribbean Association Football, Soccerlens.com. Retrieved 09/10/2010.
* CONCACAF திறந்த ஆவணத் திட்டத்தில்
**வீர் தேஜாஜி** அல்லது **தேஜாஜி** ஒரு இராஜஸ்தானிய நாட்டுப்புற வழிபாட்டு தெய்வம் ஆவார். இவர் இராசத்தானின் கிராம மற்றும் நகர்ப்புறங்களில் சிவனின் 11 அவதாரங்களில் ஒருவராக வழிபடப்படுகிறார்.

பிறப்பு
-------

வீர் தேஜா இந்தியாவின் ராஜஸ்தான் மாநிலத்தில் உள்ள கர்னால் என்னும் ஊரில் 1074 ம் ஆண்டு பிறந்தார். இவரது பெற்றோர் ஜாட் இனத்தைச் சேர்ந்த ராம்குன்வாரி மற்றும் தாஹர் ஆவர்.

இறப்பு
------

வீர் தேஜா 1103ம் ஆண்டு மரணம் அடைந்ததாக புராணக்கதை ஒன்று கூறுகிறது. அக்கதையின் படி, தேஜா பாம்பு ஒன்றை தன் நாக்கில் தீண்ட அனுமதி அளித்தாகவும் அந்த விஷத்தால் அவர் இறந்ததாகவும் கூறப்படுகிறது. பதிலுக்கு அந்த பாம்பு, தேஜாவின் ஆசியைப் பெற்றவர்களுக்கு எந்த பாம்பின் அல்லது விலங்கின் விஷத்தாலும் மரணம் ஏற்படாது என்று வரம் அளித்ததாக நம்பப்படுகிறது.

நம்பிக்கை
---------

இராஜஸ்தானிய மக்களால் பத்ரபாத மாதத்தின் பத்தாவது சுக்ல தினத்தில் பாம்பினால் அளிக்கப்பட்ட வரமும் தேஜாஜியின் மரணமும் நினைவு கூரப்படுகிறது. மானுடவியலாளர்கள் தேஜாஜி குறித்து கூறும் போது ஜாதிய முறைக்கு எதிரான கூறுகளை உள்ளடக்கிய கதாநாயகன் என்கின்றனர்.

கோவில்கள்
---------

* தேஜாஜி கோவில் கர்னால்  நாக்பூர், ராஜஸ்தான்தேஜாஜி கோவில் கர்னால் நாக்பூர், ராஜஸ்தான்
* தேஜாஜியின் திருமணத்தைச் சித்தரிக்கும் புகைப்படம்தேஜாஜியின் திருமணத்தைச் சித்தரிக்கும் புகைப்படம்
* சுர்ஸார், அஜ்மீர்- தேஜாஜியின் இறப்பிடம்,தேஜா தம்சுர்ஸார், அஜ்மீர்- தேஜாஜியின் இறப்பிடம்,தேஜா தம்

கௌரவம்
======

2011-ஆம் ஆண்டு செப்டம்பரில் இவர் நினைவைப் போற்றும் விதமாக இந்திய அரசு தேஜாஜியின் படத்துடன் கூடிய அஞ்சல் தலையை வெளியிட்டது.

1980-ஆம் ஆண்டு தேஜாஜியின் வாழ்வை அடிப்படையாகக் கொண்டு **வீர் தேஜாஜி** என்னும் ராஜஸ்தான் மொழி திரைப்படம் வெளிவந்தது.

மேற்கோள்கள்
-----------

1. ↑  Reuters Editorial. "In India, getting bitten by a snake seen as good luck" (in en-US). *U.S.*. .
2. ↑  ANI (16 September 2016). "Rajasthan celebrates unique snake festival to bring good fortune" (in en). *India.com*. .
3. ↑  Jain, Pratibha; Śarmā, Saṅgītā (2004). *Honour, Status & Polity*. Rawat Publications. பக். 336. பன்னாட்டுத் தரப்புத்தக எண்:978-8-170-33859-8.. பார்த்த நாள்: 1 July 2021.
4. ↑  Aryan, Subhashini (1994). *Folk Bronzes of Rajasthan*. Lalit Kala Akademi. பக். 80.. பார்த்த நாள்: 1 July 2021.
5. 1 2 3  Hooja, Rima (2006). *A History of Rajasthan*. Rupa Publications. பக். 428. பன்னாட்டுத் தரப்புத்தக எண்:978-8129108906.. பார்த்த நாள்: 2019-02-16.
6. ↑  Dhali, Rajshree Popular Religion in Rajasthan: A Study of Four Deities and Their Worship in Nineteenth and Twentieth Century, 2014, p. 229
7. ↑  Rajasthan Voice: Thursday, September 8, 2011, Special postage stamp released on Folk deity Veer Teja
**திருப்பாலத்துறை வீரப்பெருமாள் கோயில்** தமிழ்நாட்டில் தஞ்சாவூர் மாவட்டம், திருப்பாலத்துறை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பதினேழாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வீரப்பெருமாள் சன்னதியும், காமாட்சியம்மன், பிள்ளையார், வீரபத்திரர், ராஜராஜேஸ்வரி, மதுரை வீரன், பேச்சியம்மன், கருப்பண்ணசாமி உபசன்னதிகளும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி ஒருகாலப் பூசை நடக்கின்றது. வைகாசி மாதம் முக்கிய திருவிழா நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/செமுனோபித்தேகசு   
(Semnopithecus)|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**வட இந்திய மைம்முகன்** ((*Semnopithecus entellus*, செமுனோபித்தேகசு எண்டெல்லசு) என்பது பாலூட்டிகளில் முதனி வரிசையில் *செர்க்கோபித்தேசிடீ* (Cercopithecidae) குடும்பத்தைச் சேர்ந்த இனமான குரங்கு. தென் சமவெளி மைம்முகன் என்னும் குரங்கு இந்த வட இந்திய மைம்முகன் (*S. entellus') என்பதன் சிற்றினமாக* S. entellus dussumieri' முன்பு குறிக்கப்பெற்றது. இதன் வாழிடம் இந்தியாவில் இமயமலைக்குத் தெற்கே தபதி ஆற்றுக்கும் கிருட்டிணா ஆற்றுக்கும் தெற்கே பெரிய நிலப்பரப்பு ஆகும் இந்து சமயப் பயணிகள் சலங்கி ஆற்றங்கரையில் வங்காள தேசத்தின் மேற்குப்பகுதியில் அறிமுகப்படுத்தியதாகக் கருதப்படுகின்றது  இதன் இயல் வாழ்விடம் வெப்பமண்டல அல்லது இளவெப்பமண்டலக் காடுகளிலும் புதர் வெளிகளும் ஆகும். இயல் வாழிட இழப்பால் சிக்கல்களுக்கு உள்ளாகின்றன.

அடிக்குறிப்புகளும் மேற்கோள்களும்
--------------------------------

1. ↑  Colin Groves (16 நவம்பர் 2005). Wilson, D. E. and Reeder, D. M. (eds). ed. *Mammal Species of the World* (3rd edition ). Johns Hopkins University Press. பக். 166. ISBN 0-801-88221-4. .
2. 1 2 3  Mitra, S.; Molur, S. (2008). "*Semnopithecus entellus*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2008**: e.T39832A10274074. doi:10.2305/IUCN.UK.2008.RLTS.T39832A10274074.en.. பார்த்த நாள்: 12 January 2018.
3. ↑  Groves, C. P.; Chhangani, A. (2008). "*Semnopithecus dussumieri*". *செம்பட்டியல்* (பன்னாட்டு இயற்கைப் பாதுகாப்புச் சங்கம்) **2008**: e.T39835A10274796. doi:10.2305/IUCN.UK.2008.RLTS.T39835A10274796.en.. பார்த்த நாள்: 12 January 2018.
4. ↑  Anandam, M.V.; Karanth, K.P.; Molur, S. (2013). Mittermeier, Russell A.. ed. *Handbook of the Mammals of the World: Volume 3, Primates*. Lynx. பக். 733. பன்னாட்டுத் தரப்புத்தக எண்:978-8496553897.
5. ↑  Phillips, Carson R. (2016). Rowe, Noel. ed. *All the World's Primates*. Pogonias Press. பக். 306–307. பன்னாட்டுத் தரப்புத்தக எண்:9781940496061.